El Carso , conossuo anca cofà Altopian Carsego, el xe un altopiàn cengioso calcareo de l'Eoropa sentro-meridional. El se estende dal nord-est del'Italia , passando par la banda ocidental de la Slovenia, fin al nordovest de la Crovazia, inte l'Istria. Secondo ła Partision de łe Alpe del 1926 el Carso el xe considerà parte del sistema alpin e el costituise una de łe 26 sesion de łe Alpe. Secondo ła AVE e ła SOIUSA el Carso no el fa parte de łe Alpe ma apartien a ła caena de łe Alpe Dinareghe. El Carso el xe sior de concavi naturai dae da l'estrema solubilità de le piere calcaree rispeto ai azenti atmosfereghi, in particolar a l'acido carbonego contegnuo inte la piova. Tute ste grave le ga parmesso de desvilupar un numaro considerabil de società speleolozeghe El Carso el xe traversà da na siorissima rea de trozi, che i se desrama traverso i vari aspeti del paesagio: dai coi rinboschii a pin moro, fin a la landa carsega pierosa, passando par la carateristega vesetazion carsegica, mejo mantegnua inte le zone manco urbanisae.